**Valtionavustus / Hakijan vakuutukset hakulomakkeeseen**

**Hakijan nimenkirjoitusoikeuden omaava taho vakuuttaa seuraavaa:**

1. **Taloudellinen toiminta (tämän kohdan täyttävät hakijat, jotka ovat hakemassa avustusta taloudelliseen toimintaan)**
	1. **De minimis-asetuksen mukaiset tuet**Mikäli hakija hakee avustusta taloudelliseen toimintaan, sovelletaan EU:n valtiontukisääntöjä vähämerkityksellisestä de minimis -tuesta (komission asetus (EU) N:o 1407/2013 sekä kyseisessä asetuksessa säädettyjä ehtoja mm. tuen enimmäismääristä ja tuki-intensiteetistä. Avustuksen saajan eri lähteistä saaman de minimis -tuen kokonaismäärä ei saa ylittää 200 000 euroa kolmen peräkkäisen verovuoden kuluessa (komission asetus 1407/2013).

	Lisätietoja EU:n valtiontukisäännöistä: https://tem.fi/eu-n-valtiontukisaantely.

	Hakija vakuuttaa, että hakijan saaman de minimis -tuen määrä, mukaan lukien nyt kyseessä oleva valtionavustus, ei ole enempää kuin enintään yhteensä 200 000 euroa nykyisen ja kahden edellisen verovuoden ajanjaksolla.
* Kyllä
1. **Työnantajasanktiodirektiivin huomioiminen**

Hakija vakuuttaa valtionavustuslain (688/2001) 7 § 2 momentin 1-3 kohtiin liittyen;

että hakijaa tai hakijan edustajaa ei ole tuomittu lainvoimaisella tuomiolla rangaistukseen luvattoman ulkomaisen työvoiman käytöstä (rikoslain (39/1889) 47 luvun 8 §:n 1 momentin 2 kohta) tai työnantajan ulkomaalaisrikkomuksesta (ulkomaalaislain (301/2004) 186 §) valtionavustuksen myöntövuonna tai sitä edeltäneiden kahden vuoden aikana.

että hakijalle ei ole lainvoimaisella päätöksellä määrätty seuraamusmaksua laittomasti maassa oleskelevien työntekijöiden palkkaamisesta (työsopimuslain (55/2001) 11 a luvun 3 §) valtionavustuksen myöntövuonna tai sitä edeltäneiden kahden vuoden aikana.

* Kyllä
1. **Sähköinen tiedoksianto/suostumus**Hakija vakuuttaa antavansa suostumuksen lain sähköisestä asioinnista viranomaistoiminnassa (13/2003) 19 §:ssä määritellyn mukaiseen sähköiseen tiedoksiantoon (hakuun liittyvien asiakirjojen toimitus hakemuksessa annettuun sähköpostiosoitteeseen):
* Kyllä
1. **Investoinnit**Hakija vakuuttaa, että hankkeeseen ei sisälly omaisuuden hankintoja, investointeja ja vuokrauksia liittyen rakennuksiin, infrastruktuuriin, kulkuneuvoihin, tavaroihin tai laitteisiin.
* Kyllä

(Huom! Mikäli hakuilmoituksessa on mainittu, että avustusta ei myönnetä investointiavustuksena, niin hakemusta ei voida hyväksyä ilman em. vakuutusta.)

Paikka ja aika

Allekirjoitus ja nimenselvennys

**Liite** Todistus nimenkirjoitusoikeudesta